ฝรั่งโดดสะพานลอย เป็นครูชาวอเมริกัน ฆ่าตัวตายหน้าห้างดัง 
ครูสอนภาษาหนุ่มใหญ่ชาวอเมริกัน ตัดสินใจจบชีวิตด้วยการกระโดดสะพานลอยฆ่าตัวตายที่นนทบุรี  รปภ. เห็นมานั่งซึมอยู่ที่ป้ายรถเมล์ตั้งแต่เย็น จนเกือบเที่ยงคืนจึงเดินขึ้นบนสะพานแล้วโดดลงมา พบในกระเป๋ามียารักษาโรค คาดเครียดจากอาการป่วย   ,เมื่อเวลา 00.30 น.วันที่ 18 มี.ค.58 ร.ต.ท.อดุลย์ ช่างประดิษฐ์ พนักงานสอบสวน สภ.เมืองนนทบุรี สาขา ย่อยรัตนาธิเบศร์ รับแจ้งมีเหตุชายชาวต่างชาติกระโดดสะพานลอยเสียชีวิต บริเวณหน้าห้างเซ็นทรัล สาขา รัตนาธิเบศร์ ถนนรัตนาธิเบศร์ หมู่ 8 ต.บางกระสอ อ.เมืองนนทบุรี จึงรุดไปตรวจสอบพร้อมแพทย์จากสถาบันนิติวิทยาศาสตร์ และมูลนิธิร่วมกตัญญู,ที่เกิดเหตุพบศพชายต่างชาติ ทราบชื่อต่อมาคือนายคอนเนอร์ ไมเคิล คาฮาเลน อายุ 58 ปี สัญชาติอเมริกัน เป็นครูอยู่สถาบันสอนภาษาย่านบางกะปิ กทม. สภาพนอนหงายอยู่ในถนนช่องทางด่วน สวมเสื้อเชิ้ตแขนสั้นสีน้ำตาล กางเกงขายาวสีครีม,ต่อมา แพทย์ได้ชันสูตรศพพบมีบาดแผลกะโหลกศีรษะด้านหลังแตกยุบ ขาซ้ายหัก ส่วนที่ป้ายรถเมล์ ฝั่งตรงข้ามห้างฯพบกระเป๋าเสื้อผ้าสีดำ 2 ใบ ในกระเป๋ามีจดหมายเขียนเป็นภาษาอังกฤษ และยารักษาโรค เจ้าหน้าที่จึงได้เก็บเอาไว้,จากการสอบสวนพนักงานรักษาความปลอดภัยโรงงานใกล้ที่เกิดเหตุ ทราบว่า เห็นผู้ตายมานั่งซึมเศร้าอยู่ที่ป้ายรถประจำทางฝั่งตรงข้ามห้างฯ ตั้งแต่ช่วงเย็นจนกระทั่งก่อนเที่ยงคืน ผู้ตายได้เดินขึ้นไปบนสะพานลอยแล้วกระโดดลงมาจนเสียชีวิตดังกล่าว,ส่วนสาเหตุคาดว่า น่าจะมีปัญหาส่วนตัว อาจเนื่ิองมาจากอาการป่วยจนเครียดจัด และตัดสินใจมากระโดดสะพานลอยฆ่าตัวตายดังกล่าว ทั้งนี้เจ้าหน้าที่ตำรวจจะได้ติดต่อไปยังสถานทูตสหรัฐฯ เพื่อแจ้งให้ญาติมาจัดการเรื่องศพต่อไป.
ครูสอนภาษาหนุ่มใหญ่ชาวอเมริกัน ตัดสินใจจบชีวิตด้วยการกระโดดสะพานลอยฆ่าตัวตายที่นนทบุรี รปภ.เห็นมานั่งซึมอยู่ที่ป้ายรถเมล์ตั้งแต่เย็น จนเกือบเที่ยงคืนจึงเดินขึ้นบนสะพานแล้วโดดลงมา พบในกระเป๋ามียารักษาโรค คาดเครียดจากอาการป่วย
ฆ่าตัวตาย,ฝรั่งฆ่าตัวตาย,กระโดดสะพานลอย,ครูชาวอเมริกัน,อเมริกัน,นนทบุรี,ข่าว,ไทยรัฐ,ข่าวสังคม,ข่าวภูมิภาค